Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 660

4.B feladat: Az analóg, illetve digitális elektronikai feladat részfeladatai az alábbi ismereteket kérik számon: - az analóg és kapcsolóüzemű alapáramkörök áramkörök működésének elemzése, jellemzőinek számítása. - a logikai függvények algebrai és grafikus módszerrel való kezelése. - kombinációs hálózatok és egyszerű szekvenciális hálózatok analizálása és realizálása - funkcionális áramkörök alkalmazása. Beadandó: A megoldás menete és az eredmények. Az írásbeli feladatok értékelése Az írásbeli feladatsor értékelésénél kötelező a központilag összeállított javítási-értékelési útmutatónak való megfelelés. Az egyes kérdésekre és feladatokra adható pontszámokat az útmutató tartalmazza. Szóbeli vizsga A szóbeli vizsgán a teljes felkészülési időnek kb. a felét kell biztosítani a számítógépes feladat előkészítésére. A számítógépes feladat előkészítésekor ügyelni kell arra, hogy felkészülés közben az internetről, illetve a hálózatról szerzett információk ne jutassák a vizsgázót jogosulatlan előnyhöz. Az összeállított szóbeli tételsorok legalább 20, maximum 30 tételt tartalmaznak. A vizsga feltétele: A vizsga helyén álljon rendelkezésre legalább az egyszerre felkészülő vizsgázóknak megfelelő számú, hálózatba kapcsolt számítógép az előzetesen kiadott szoftverlista szerint felkészítve. A szóbeli tételsor tartalmi és formai jellemzői Szóbeli tételek: Minden tétel két feladatból („A” és „B”) áll: Az „A” feladat az adott témakör általános bemutatását és a témakör meghatározott részeinek részletesebb kifejtését igényli. A „B” feladat egy számítógéphez kapcsolódó téma általános bemutatását és a problémamegoldás módjának ismertetését igényli. A tételcímek jellemzői, összeállításuk A tételeknek valamennyi témakört le kell fedniük. A vizsgázónak az „A” feladatot szóban, a „B” feladatot pedig szóban vagy számítógép használatával kell megoldania. A szóbeli feleletek értékelésnél az „A” és a „B” feladatok súlyozását a központi témaköröknél megadott útmutató szerint kell figyelembe venni. A számítógépes feladatok a várt megoldáshoz egyértelmű utalásokat tartalmazzanak. Az értékelésnél a feladatban szereplő fogalmak és a feladatot megoldó eszköz ismeretét, valamint az eszköz kezelésében való jártasságot kell értékelni. Az informatika gyakorlatorientált jellegű, ezért a szóbeli vizsgáztatásban is meghatározó szerepe van a számítógépen végzett munkának, illetve feladatmegoldásnak. Szakmai gyakorlati ismereteket még nem lehet a vizsgázóktól elvárni, azonban ennek alapelemei egy gyakorlatorientált tantárgy esetén már a szakmai alapozásnál is számon kérhetők. A szóbeli vizsga „B” feladatához ezért a helyi sajátosságoknak megfelelő, számítógéphez kapcsolódó feladat tartozik. 2009/56. szám A tételsort úgy kell elkészteni, hogy a vizsgázó tudjon választani a szoftveres/hardveres ismereteket számonkérő feladat közül. A tétellapon jelölni kell, ha a feladat a szoftveres/hardveres irányultságnak megfelelően választható. A szóbeli témakörei A szóbeli vizsgarész kiemelt területei A) Szóbeli számonkérés – Hardver eszközök jellemzése – Szoftver eszközök jellemzése – Hálózati fogalmak – Hálózati módszerek, eljárások – Hálózati kommunikáció – Rendszeradminisztrációs feladatok – Algoritmus-leíró eszközök ismerete / egyen- és váltakozóáramú hálózati ismeretek – Programnyelvi tájékozottság, programozási tételek ismerete / analóg kapcsolóüzemű áramkörök jellemzése – Adatbázis ismeretek, térinformatikai alapismeretek / kombinációs és szekvenciális hálózatok ismerete B) Számítógépen történő számonkérés – Általános szoftverek haladó alkalmazása – Operációs rendszer jellemzőinek lekérdezése – Operációs rendszer fontosabb segédprogramjainak az ismerete – Képek grafikai jellemzőinek módosítása – Számítógépes kommunikáció ismerete (levelezés) – Információ keresése az Interneten – Weblap-készítési ismeretek – Hálózati jellemzők és paraméterek lekérdezése, módosítása – Programozás fejlesztői környezet alkalmazása, paraméterezése / áramkörök elemzése és feladatmegoldások. A szóbeli vizsgarész értékelése Az értékelés az alábbi szempontok és kompetenciák alapján történik. Pontszámok Szempontok, kompetenciák A B Összesen A feladat megértése, tématartás, a lényeg kiemelése Fogalmak illetve eszközök ismerete, definiálása és alkalmazása, a szaknyelv alkalmazása A felelet felépítettsége, a téma teljessége, világosság, nyelvhelyesség, a felelet felépítése Kommunikatív készség SZÓBELI ÖSSZPONTSZÁM: A feladat megértése, tématartás, a lényeg kiemelése Hogyan tudja hangsúlyozni a lényeges dolgokat? Elveszik-e a részletekben, vagy tisztában van a téma súlyponti részeivel? Tartalmaz-e minden lényeges elemet, ami az adott témakörhöz szükséges? Fogalmak (ill. eszközök) ismerete, definiálása és alkalmazása A fogalmak (ill. eszközök) ismerete A fogalmak definiálása és alkalmazása A szaknyelv alkalmazása Mennyire pontos a fogalmazása? Szakkifejezések korrekt használata. Milyen súlyúak a betanult, de meg nem értett tananyagok? A felelet felépítettsége, a téma teljessége Milyen az időbeosztása? A tárgyi tévedéseket hiányosságként kell figyelembe venni 2009/56. szám Világosság, nyelvhelyesség, a felelet felépítése A vizsgázó egész mondatokban, folyamatosan fejti ki a gondolatait Szabatosan fogalmaz A felelet szerkezete alkalmas a téma kifejtésére. (A felelet logikai felépítésének értékelése.) Kommunikatív készség A vizsgázónak az adott témakörben akkor is kell egy kérdést feltenni, ha egyébként a folyamatos feleletével erre nem adott okot. A kérdésre adott válasz alapján a vizsgázó kommunikatív készségét, rugalmas gondolkodását, alkalmazkodóképességét kell értékelni. EMELT SZINTŰ VIZSGA Emelt szint Írásbeli vizsga Szóbeli vizsga 180 perc 20 perc 100 pont 50 pont I. Feladatlap II. Feladatlap 30 perc 150 perc Tesztfeladat megoldása Számítógépes feladat és számítógéppel végzett interaktív gyakorlat” 15 pont 85 pont Elméleti tételek kifejtése, az informatika szakmai gyakorlati alapismereteinek bemutatása Írásbeli vizsga Általános szabályok Az írásbeli vizsga célja, hogy viszonylag teljes és ellenőrizhető képet adjon a vizsgázó tudásáról a képességek és ismeretek tekintetében egyaránt. Ez a vizsgaforma elősegíti, hogy a vizsgázók teljesítményei, valamint az egyes iskolákban folyó vizsgák összemérhetők legyenek. A számítógépeket a vizsgaszervezőnek a kiadott szoftverlista szerint az írásbeli vizsga megkezdése előtt elő kell készíteni. Az előkészítés irányelvei Tájékoztatóban kerülnek közzétételre. A feladat megoldásához szükséges segédanyagot a vizsgahelyszín előzetesen megkapja. Az írásbeli feladatlap tartalmi és formai jellemzői A feladat ismeretanyagának kiválasztása a témakörökhöz tartozó részletes követelmények szerint történik, a feladatok típusai pedig az előírt képesség jellegű követelményeknek felelnek meg. Az írásbeli vizsgán az I. Feladatlap hardver, szoftver, hálózati és az informatikai ismeretek, illetve elektronikai ismeretek témakörökből; a II. Feladatlap pedig szövegszerkesztési, táblázatkezelési, prezentáció készítési, programozási/elektronikai és az adatbázis-kezelési ismeretek témakörökből tartalmaz feladatokat. Az írásbeli feladatsor és a feladatok jellemzői I. Feladatlap Az I. Feladatlap teszt jellegű feladatokból áll és 10-15 feladatot tartalmaz. Az egyszerű rövid válaszokat igénylő, főleg feleletválasztásos, teszt jellegű feladatok pontosan körülírható ismereteket várnak el a vizsgázóktól. A feladatok a részletes követelményekben meghatározott tartalmak (pl. meghatározások, fogalmak értelmezése, informatikai elemek ismerete, illetve kapcsolatai) tudására és az alábbi képességek mérésére irányulnak: Kompetenciák % Hardver és szoftver eszközök (általános és hálózati) ismerete Alapvető működési összefüggések ismerete (mindkét területen) Algoritmus leíró eszközök ismerete / elektronikai ismeretek Adatbázis-kezelési ismeretek 2009/56. szám II. Feladatlap Alkalmazói szoftverekkel kapcsolatos feladatok, programozási feladatok, illetve elektronikai feladatok A feladatokat a vizsgázók számítógépen oldják meg. Minden vizsgázó rendelkezésére külön számítógépet kell biztosítani. Gondoskodni kell továbbá tíz vizsgázónként legalább egy tartalék konfigurációról. Az egyes konfigurációkon telepítve kell lenniük a feladatok megoldásához szükséges szoftvereknek. A vizsgaszervezőnek gondoskodni kell arról, hogy a vizsga időtartama alatt a vizsga lebonyolításában szerepet kapó konfigurációk ne érhessék el egymást, illetve az internetet. Az egyéb közös, iskolai szintű erőforrásokhoz legfeljebb olvasási joguk legyen, amennyiben az valamely vizsgaanyag vagy szoftver eléréséhez szükséges lehet. A feladatok megoldásához csak olyan konfiguráció használható, amely tartalmazza a vizsga letételéhez szükséges szoftver komponenseket és az ezek futtatására alkalmas hardvert. A vizsga letételéhez szükséges szoftverkomponensek: – a szoftverlistában szereplő általános célú programozási nyelvhez lehetőség szerint fejlesztői és futtató környezet – a szoftverlistában szereplő általános célú relációs adatbázis-kezelő rendszer – szövegszerkesztő program – táblázatkezelő program – prezentáció készítő szoftver – esetlegesen: programtervező CASE eszköz, rajzoló program stb. – a fenti eszközök használatát lehetővé tevő operációs rendszer és kiegészítő szoftverek (pl. vírusirtó stb.) A számítógép használatot is igénylő II. Feladatlap a programozási/elektronikai és az adatbázis kezelési ismeretek alkalmazási jellegű követelményeire épít. A feladatsor 4 feladatból áll. A vizsgázónak a II. feladatlap feladatai közül vagy az „A” jelűeket, vagy a „B” jelűeket kell megoldani. Választását a feladatlap megfelelő részén jeleznie kell, amit a felügyelő tanárnak a vizsgadolgozat beszedésekor ellenőriznie kell. Amennyiben a választás nem derül ki egyértelműen a II. feladatlapra nem kap pontot. Feladattípusok Százalékos arány

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes